Ma olen ära põlenud nagu ahju unustatud grillkana. Itaalias näitas auto termomeeter päeval 45 kraadi ja öösel 30 kraadi. Emilia-Romagna on ka sealkandi  üks lämbemaid piirkondi. Ideaalne hetk üheks pisikeseks komandeeringuks, eksole.    Olulised tähelepanekud:    . Prahast Bolognasse autoga sõitmine on horror. Olgugi sul pepu all diiselmootoriga merseedes ja spidomeetris stabiilselt kõrge kiirus, kümme tundi autokabiinis veeta on isegi juhte vahetades midagi ülimalt ebameeldivat.  . Itaallased on isegi tšehhidest meisterlikumad ajaraiskajad. On võimalik pidada kolm tundi koosolekut nii, et sellest asjakohasele teemale keskendutakse  ainult 12 minutit.  . Restoranides kaks käiku järjest itaalia stiilis õhtust süüa (pasta JA praad) on viiendat päeva järjest liig mis liig. Kahjuks on ka magustoidud väga, väga maitsvad. Olen ümar veerem.  . Viabizzuno esteetika on otseselt sarnane praegustele Maci arvutisalongidele, kiiskavvalge kipsplaat kõigis kuues küljes. Ma pean vist hakkama tööl päikeseprillidega käima, kui me selle  i kunagi oktoobris (?) valmis saame.    Kuna suvi  tekitab laiskust, on mul siit puudu üks ülioluline postitus (vurrudest ja käppadest), aga luban sellega peatselt ja usinalt tegeleda.